Kix (skupina)

Kix je americká hard rocková skupina, ktorá dosahovala vrchol svojej popularity koncom 80. a začiatkom 90. rokov 20. storočia. Členovia tohto zoskupenia aj v súčasnosti spolu vystupujú. Hrali v roku 2008 na oklahomskom festivale Rocklahoma, v máji roku hrali na podujatí M3 Rock Festival, v ich domovskom štáte Maryland. V auguste roku 2014 vyšiel skupine po 19 rokoch ich nový, siedmy štúdiový album Rock Your Face Off.

História skupiny 
Skupinu Kix v decembri roku 1977 v meste Hagerstown, v americkom štáte Maryland založili Ronnie Younkins, Brian Forsythe a Donnie Purnell. Pôvodne sa nazývali Shooze, potom sa zmenili na Generators, ký sa nerozhodli pre to, že budú Kix. Boli v Baltimore jednou z najobľúbenejších koncertným hard rockových skupín. V Marylande pútali na seba pozornosť hraním rôznych populárnych coververzií až kým s nimi v roku 1981 nepodpísalo vydavateľstvo Time Warner, pobočka Atlantic Records, nahrávaciu zmluvu. Dva roky po ich vzniku kapela Kix nahrala a vydala svoj eponymný album. Sú na ňom skladby: „Atomic Bombs“, „Heartache“, „Contrary Mary“, „The Itch“ a „The Kid“. Favoritom, ktorý bol ich najobľúbenejším koncertným hudobným číslom bola pieseň „Love at First Sight“. Ich hudobná vypaľovačka „Kix Are for Kids“ kreatívne vošla do podvedomia v súvislostiach s v USA v 60. a 70. rokoch populárnymi kukuričnými vločkami a reklamným sloganom na ďalšie cereálie s názvom „Trix“ („Silly rabbit, Trix are for kids!“). So svojimi hitmi absolvovala skupina turné po všetkých kluboch amerického východného pobrežia. Po prvom albume nasledoval v roku 1983 ďalší s názvom Cool Kids, ktorý sa stal aj komerčne úspešným. Uviedol ho singel „Body Talk“, ktorý sa mal stať značkou kapely a uchytiť sa v rádiách. Bol sprevádzaný očividne komerčne ladeným videoklipom zobrazujúcim skupinu v plnom nasadení. Oproti pôvodným predpokladom sa iným piesňam ako „Restless Blood“ a „Mighty Mouth“ darilo lepšie. V roku 1985 kapela vydala svoj tretí, podľa ich členov najlepšie hodnotený album Midnite Dynamite. Single albumu mali v mainstreamovom rebríčku slušné pozície: „Midnite Dynamite“ (#18) a nasledujúci „Cold Shower“ (#23). Ďalšími celkom významnými nahrávkami sú „Sex“ a „Bang Bang (Balls of Fire)“.

V roku 1988 sa kapela Kix vrátila do nahrávacieho štúdia, kde vyprodukovala Blow My Fuse, ktorý bol certifikovaný ako platinový. Balada „Don't Close Your Eyes“ sa v rebríčku Billboard Hot 100 dostala na 11. pozíciu. Z albumu pochádzajú single „Cold Blood“ a „Blow My Fuse“, ku ktorým sú nakrútené videá z koncertu Hammerjack's. V roku 1989 skupina vydala Blow My Fuse: The Videos, kde sú videprojekcie zo zákulisia výroby albumu. V roku 1991 kapela uviedla singlom „Girl Money“ svoj ďalší album Hot Wire. Počas nasledujúceho roku na koncertnom turné nahrali v univerzitnom parku  v Marylande svoj koncertný album Live. Vydali ho v roku 1993. V roku 1994 ich Atlantic Records vylúčili zo svojho portfólia. V roku 1995 vydali Kix u CMC International svoj ďalší štúdiový album Show Business.

Po vydaní albumu Show Business sa skupina rozišla a jej členovia sa venovali svojim sólovým aktivitám. koncom roka 2003 sa na Purnellov popud sformovala najnovšia verzia Kix. Najnovšia zostava sa skladá zo Steve Whiteman (spev), Ronnieho "10/10" Younkinsa (gitary), v skupine je aj Brian "Damage" Forsythe (gitary), Jimmy "Chocolate" Chalfant (bicie, vokály) a Mark Schenker (basgitara, vokály).

Členovia skupiny
Súčasní členovia
Brian "Damage" Forsythe – gitara, gitarový syntetizátor (1977–1993, 2003–súčasnosť)
Steve Whiteman – spev, harmonika, perkusie, saxofón, harfa, bicie (1978–1996, 2003–súčasnosť)
Jimmy "Chocolate" Chalfant – bicie, perkusie, efekty, vokály (1979–1996, 2003–súčasnosť)
Ronnie "10/10" Younkins – gitara, talkbox, vokály (1977–1982, 1983–1996, 2003–súčasnosť)
Mark Schenker – basgitara, vokály (2003–súčasnosť)
Bývalí členovia
Donnie Purnell – basgitara, klávesy, klavír, vokály (1977–1996)
Donnie Spence – bicie, perkusie, vokály (1978–1979)
Brad Divens – gitara, talkbox, vokály (1983–1983)
Jimi K. Bones – gitara (1989, 1993–1994)
Bobby Murcer  – tamburína, vokály (1984–1987)
Pat DeMent – gitara (1995)
Spolupráca pri nahrávaní
Anton Fig – bicie, perkusie v albume Midnite Dynamite (1985 — dve skladby)
Mike Slamer – gitara v albume Midnite Dynamite (1985 — jedna skladba)
John Luce – vokály v albume Midnite Dynamite (1985 — skladba „Bang Bang (Balls of Fire)“)
Paul Chalfant – viola v albume $how Bu$ine$$ (1995 — viac nahrávok)

Diskografia
Štúdiové albumy

Koncertné albumy
Live (1993) nazývaný aj Contractual Obligation Live
Live in Baltimore (2012)CD/DVD retail
Kompilácie
The Essentials (2002) (12 songs compilation)
Thunderground (2004) (15 demo songs unofficial compilation-bootleg)
Rhino Hi-Five (2006) (5 songs compilation)
Spoluúčasť
Monster Metal Power Ballads (2006 — nahrávka "Still Loving You" (coververzia od Scorpions), credited as "Still Lovin' You" by Steve Whitman)
Monster Ballads: Platinum Edition (2006, retail version — nahrávka "Don't Close Your Eyes")
Monster Ballads: Platinum Edition (2005, exclusive version — nahrávka "Don't Close Your Eyes")
Leppardmania: A Tribute to Def Leppard (2000 — nahrávka "Foolin'" (Def Leppard cover), credited as "Foolin'" by Steve Whiteman)
Monster Ballads (1999 — nahrávka "Don't Close Your Eyes")
Single

Videografia
Blow My Fuse: The Videos (1989)

Referencie

Iné projekty

Zdroj 

Hudobné skupiny USA